Κώστας Μόκαλης

Καριέρα
Ο Μόκαλης ξεκίνησε την καριέρα του στη Βουδαπέστη και παλιννόστησε στην Ελλάδα το 1976. Ο Αλκέτας Παναγούλιας τον εμπιστεύθηκε στο δεξί άκρο της άμυνας του Άρη και αγωνίστηκε σε 28 αγώνες της σεζόν 1976-77.Greece 1976/77 - RSSSF Χαρακτηριζόταν ως επιθετικογενής αμυντικός και περιστασιακά αγωνιζόταν και στον χώρο του κέντρου. Ο Καρλ Χάινζ Ρουλ τον άφησε στον πάγκο την επόμενη σεζόν, αλλά μετά την αλλαγή του με τον Μίλοβαν Τσίριτς ο Μόκαλης πήρε ρόλο βασικού αμυντικού και έπαιξε σε 21 ματς πρωταθλήματος.Greece 1977/78 - RSSSF Ο Άρης το 1978-79 επέστρεψε στην πρώτη τριάδα μετά από πέντε χρόνια, αλλά ο Μόκαλης τραυματίστηκε στον μηνίσκο στο ματς με τον ΠΑΟΚ στις 12 Νοεμβρίου 1978.Εφημερίδα Μακεδονία, 14/11/1978, Σελίδα: 4 Επέστρεψε τον Μάιο του 1979 στην αγωνιστική δράση, παίζοντας στους τρεις τελευταίους αγώνες του πρωταθλήματος.Greece 1978/79 - RSSSF

Για το κύπελλο ΟΥΕΦΑ της σεζόν 1979-80 συμμετείχε και στους έξι αγώνες των "κίτρινων", οι οποίοι αποκλείοντας την Μπενφίκα και την Περούτζια,Εφημερίδα Μακεδονία, 4/10/1979, Σελίδα: 1Εφημερίδα Μακεδονία, 25/10/1979, Σελίδα: 4Εφημερίδα Μακεδονία, 8/11/1979, Σελίδα: 4Εφημερίδα Μακεδονία, 29/11/1979, Σελίδα: 1 έφθασαν ως τους 16, όπου αποκλείστηκαν από την Σαιντ-Ετιέν του Μισέλ Πλατινί.ΕΥΡΩΠΑΪΚΗ ΠΟΡΕΙΑ - ARIS FCΕφημερίδα Μακεδονία, 13/12/1979, Σελίδα: 1 Έπαιξε επίσης στους δύο ευρωπαϊκούς αγώνες εναντίον της Ίπσουιτς,Εφημερίδα Μακεδονία, 18/9/1980, Σελίδα: 4Εφημερίδα Μακεδονία, 2/10/1980, Σελίδα: 4 ενώ το 1981-82 τραυματίστηκε στον πρώτο αγώνα του Άρη απέναντι στη Σλιέμα Γουόντερερς.Aris-Sliema 1981 History | UEFA Europa League | UEFA.com

Την σεζόν 1979-80 έπαιξε σε τριάντα αγώνες, όπως και στον αγώνα μπαράζ εναντίον του Ολυμπιακού, αφού ο Άρης τερμάτισε στην πρώτη θέση του πρωταθλήματος, ισοβαθμώντας με την ομάδα του Πειραιά.Greece 1979/80 - RSSSF Στα τέλη Δεκεμβρίου του 1980, τραυματίστηκε στον αχίλλειο τένοντα και εγχειρίστηκε στη Φινλανδία, χάνοντας το υπόλοιπο της σεζόν 1980-81.Greece 1980/81 - RSSSF Το 1981-82 έπαιξε σε μόλις δέκα αγώνες λόγω του τραυματισμού του στο ματς με τη Σλιέμα και στο τέλος της χρονιάς έφυγε για τις Ηνωμένες Πολιτείες.Greece 1981/82 - RSSSF

Συνέχισε στη Major Indoor Soccer League (MISL), πρωτάθλημα δημοφιλές στις ΗΠΑ, με το όνομα του να μεταφράζεται σε Gus Mokalis.Η καριέρα του Κώστα Μόκαλη μετά τον Άρη - www.aris.re Συμμετείχε στους Λος Άντζελες Λέιζερς ως το 1987, με ένα μικρό διάλειμμα στις αρχές της σεζόν 1985-86, όταν φόρεσε και πάλι τα κιτρινόμαυρα για τους δύο πρώτους αγώνες της χρονιάς.Greece 1985/86 - RSSSF Συνέχισε στους Σαν Ντιέγκο Σόκερς, κατακτώντας δύο πρωταθλήματα,1987-88 Major Indoor Soccer League Season1988-89 Major Indoor Soccer League Season για να κλείσει την καριέρα του στη Σεντ Λούις Στορμ τη σεζόν 1989-90.MISL-Gus Mokalis - NASL Jerseys

Στατιστικά με τον Άρη
ΔιοργάνωσηΑγώνεςΓκολ Α' Εθνική  115  1 Κύπελλο Ελλάδας  14  0 Ευρωπαϊκοί αγώνες  9  0 Βαλκανικό Κύπελλο  2  0 Σύνολο  140  1
</div>

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Κώστας Μόκαλης (1976-1982, 1985) ο μοντέρνος, επιθετικός μπακ του Άρεως - Οι άσσοι του ΑΡΕΩΣ

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Κατηγορία:Έλληνες ομογενείς ποδοσφαιριστές